PATVIRTINTA

Mokyklų pripažinimo sveikatą

stiprinančiomis mokyklomis komisijos

2016 m. lapkričio 22 d. posėdžio protokolu Nr. KP-13

**NACIONALINIO SVEIKATĄ STIPRINANČIŲ MOKYKLŲ TINKLO NUOSTATAI**

1. **BENDROSIOS NUOSTATOS**

1. Nacionalinis sveikatą stiprinančių mokyklų tinklas (toliau – NSSMT) yra šalies sveikatą stiprinančių mokyklų ir regioninių (savivaldybių) sveikatą stiprinančių mokyklų tinklų (toliau – RSSMT) sambūris.

1. NSSMT nariais tampa:

2.1. mokyklos, įgaudamos sveikatą stiprinančios mokyklos statusą;

2.2. RSSMT, pasitvirtinę veiklos nuostatus.

3. NSSMT veikia vadovaudamasis Pasaulio sveikatos organizacijos nuostatomis ir rekomendacijomis, Europos sveikatą stiprinančių mokyklų idėjomis ir vertybėmis bei Lietuvos Respublikos teisės aktais ir šiais nuostatais.

4. NSSMT turi logotipą „Sveika mokykla“.

5. NSSMT veikla neribojama laike.

6. Šiuose nuostatuose vartojamos sąvokos atitinka Lietuvos Respublikos teisės aktuose vartojamas sąvokas.

**II. NSSMT VEIKLOS TIKSLAS IR UŽDAVINIAI**

7. NSSMT pagrindinis tikslas – vienyti šalies sveikatą stiprinančių mokyklų bendruomenes bendrai veiklai bei vykdyti sveikatą stiprinančių mokyklų plėtrą šalyje.

8. NSSMT uždaviniai:

8.1. *atstovauti* šalies sveikatą stiprinančių mokyklų bendruomenėms ir RSSMT tarptautiniu ir šalies lygiu;

8.2. *skleisti* sveikatą stiprinančių mokyklų idėjas;

8.3. *teikti metodinę pagalbą* šalies sveikatą stiprinančių mokyklų bendruomenėms ir RSSMT;

8.4. *prisidėti tobulinant* specialistų, dirbančių mokyklose, sveikatinimo veiklos kompetencijas;

8.5. *bendradarbiauti* su RSSMT savivaldybių padaliniais ir šalies bei užsienio institucijomis vaikų sveikatos stiprinimo klausimais;

8.6. *skatinti* vaikų sveikatos srities tyrimus;

8.7. *skatinti NSSMT narius dalytis* žiniomis ir gerąja patirtimi sveikatos stiprinimo klausimais.

**III. NSSMT ORGANIZACINĖ STRUKTŪRA**

Sveikatos apsaugos ir Švietimo ir mokslo ministerijos

Nacionalinis sveikatą stiprinančių mokyklų koordinatorius

Mokyklų pripažinimo sveikatą stiprinančiomis mokyklomis komisija

NSSMT

sekretoriatas

(Sveikatos mokymo ir ligų prevencijos centras)

Patariamoji

taryba

Sveikatą stiprinančių mokyklų koordinatoriai

RSSM

tinklų

koordinatoriai

9. **Nacionalinis sveikatą stiprinančių mokyklų koordinatorius:**

9.1. nacionalinį sveikatą stiprinančių mokyklų koordinatorių skiria Sveikatos apsaugos ministerija ir Švietimo ir mokslo ministerija bendru sutarimu;

9.2. nacionalinis sveikatą stiprinančių mokyklų koordinatorius atstovauja sveikatą stiprinančių mokyklų judėjimui Europos sveikatą stiprinančių mokyklų asamblėjoje ir šalies lygiu, sprendžiant esminius su šalies sveikatą stiprinančių mokyklų veikla susijusius klausimus;

9.3. koordinuoja NSSMT sekretoriato veiklą.

10. **NSSMT sekretoriatas (toliau – Sekretoriatas):**

10.1. Sekretoriatą sudaro Sveikatos mokymo ir ligų prevencijos centro direktoriaus paskirti sveikatą stiprinančių mokyklų koordinatoriai;

10.2. Sekretoriato buveinės adresas: Sveikatos mokymo ir ligų prevencijos centro Vaikų sveikatos skyrius, Kalvarijų g. 153, LT-08221 Vilnius, tel. (8 5) 247 7347, (8 5) 236 0493;

10.3. Sekretoriato veikla:

10.3.1. *techniškai aptarnauja* Mokyklų pripažinimo sveikatą stiprinančiomis mokyklomis komisiją;

10.3.2. *inicijuoja* metinius Sekretoriato ir Patariamosios tarybos susitikimus, organizuoja jų darbą;

10.3.3. pagal Sekretoriato ir Patariamosios tarybos sprendimus *rengia ir teikia tolesniam svarstymui dokumentus;*

10.3.4*. teikia metodinę pagalbą*  šalies sveikatą stiprinančių mokyklų bendruomenėms;

10.3.5*. perkelia, adaptuoja ir įgyvendina* Europos sveikatą stiprinančių mokyklų tinklo (SHE) idėjas Lietuvoje;

10.3.6*.* pagal poreikį *rengia metodines rekomendacijas*, esant reikalui *inicijuoja teisinės bazės tobulinimą*;

10.3.7. įvairiomis formomis ir būdais *didina* sveikatą stiprinančių mokyklų specialistų *sveikatinimo veiklos kompetencijas;*

10.3.8*. teikia* NSSMT nariams *naujausią informaciją*, susijusią su NSSMT veikla, Lietuvos Respublikos teisės aktų pasikeitimais, galimybėmis dalyvauti projektinėje veikloje, konkursuose, akcijose ir pan.;

10.3.9. *inicijuoja* bendrus NSSMT bendruomenių renginius;

10.3.10*. kaupia, sistemina ir viešina* sveikatą stiprinančių mokyklų gerąją patirtį;

10.3.11*. bendradarbiauja* su socialiniais partneriais, savivaldybių visuomenės sveikatos biurais, savivaldybių padaliniais ir įstaigomis bei kitomis šalies ir užsienio institucijomis;

10.3.12*. teikia informaciją* visuomenei ir žiniasklaidai apie NSSMT veiklą;

10.3.13*. rengia metinius* NSSMT veiklos planus ir atsiskaito už veiklas;

10.3.14. *administruoja NSSMT interneto svetainę,* kuri yra Sveikatos mokymo ir ligų prevencijos centro portalo (www.smlpc.lt) dalis.

11. **Patariamoji taryba:**

11.1. Patariamoji taryba yra kolegialus Sekretoriato patarėjas;

11.2. Tarybą sudaro RSSMT koordinatoriai, savivaldybių visuomenės sveikatos biurų, savivaldybių švietimo skyrių, švietimo centrų atstovai, aktyvūs sveikatą stiprinančių mokyklų atstovai ir kiti suinteresuoti asmenys;

11.3. Taryba kartą per metus dalyvauja Sekretoriato organizuojamuose susitikimuose, kurių metu:

11.4. *aptaria ateinančių metų veiklos kryptis* ir jų įgyvendinimo planus, svarsto veiklos rezultatus;

11.5. *teikia siūlymus Sekretoriatui* dėl NSSMT veiklos ar teisinės bazės tobulinimo.

12. **RSSMT:**

12.1. RSSMT – tai teritoriniu principu (regiono, savivaldybės) arba pagal interesus susivienijusių sveikatą stiprinančių mokyklų sambūris, veikiantis pagal veiklos nuostatus, patvirtintus Mokyklų pripažinimo sveikatą stiprinančiomis mokyklomis komisijos pirmininko;

12.2. sveikatą stiprinančios mokyklų bendruomenių narių iniciatyvinė grupė, sudaryta iš sveikatos ir švietimo sektorių specialistų, atsakingų už vaikų sveikatinimą, pagal pavyzdinius RSSMT nuostatus parengia savo RSSMT nuostatus ir teikia juos Mokyklų pripažinimo sveikatą stiprinančiomis mokyklomis komisijai, kuri savo artimiausiame posėdyje juos svarsto ir priima sprendimą dėl tvirtinimo;

12.3. RSSMT nariais gali tapti sveikatą stiprinančių mokyklų, savivaldybių visuomenės sveikatos biurų, savivaldybių administracijų švietimo skyrių atstovai, švietimo centrų atstovai ir kt.;

12.4. RSSMT skiria savo atstovą į Patariamąją tarybą.

13. **NSSMT narių teisės ir pareigos:**

13.1. NSSMT narių teisės:

13.1.1. mokyklos, pripažintos NSSMT narėmis, skelbiamos NSSMT interneto svetainėje [www.smlpc.lt](http://www.smlpc.lt);

13.1.2. įgyja palankias sąlygas gauti naujausią informaciją iš Sekretoriato apie Europos ir NSSMT renginius, planus, metodinę medžiagą, naujus ar pasikeitusius teisės aktus ir kt.;

13.1.3. įgyja galimybę dalyvauti Europos sveikatą stiprinančių mokyklų tinklo ir NSSMT veikloje, keistis informacija, skleisti darbo patirtį, ieškoti bendradarbiavimo sveikatos stiprinimo ir ugdymo klausimais partnerių šalyje ir užsienyje;

13.1.4. gali dalyvauti moksliniuose vaikų sveikatos tyrimuose;

* + 1. gali vienytis į RSSMT;
    2. gali žodžiu ar raštu išsakyti savo nuomonę dėl RSSMT ir NSSMT veiklos, plėtros ir kitais klausimais.
  1. NSSMT narių pareigos:
     1. įgyvendinti Mokyklų pripažinimo sveikatą stiprinančiomis mokyklomis komisijos patvirtintą veiklos programą ir ją atnaujinti kas 5 metus;
     2. savo interneto svetainėje matomoje vietoje įdėti logotipą ,,Sveika mokykla“ ir viešinti mokyklos sveikatinimo veiklos programą, planus, ataskaitas, renginių aprašus, sveikos gyvensenos patarimus ir kitą informaciją, susijusią su sveikatą stiprinančios mokyklos veikla;
     3. su kitais NSSMT nariais dalytis gerąja darbo patirtimi;
     4. vykdyti sveikatą stiprinančių mokyklų idėjų sklaidą vietos bendruomenėje, prisidėti prie sveikatą stiprinančių mokyklų plėtros savivaldybėje.

**IV. BAIGIAMOJI NUOSTATA**

14. NSSMT gali būti likviduojamas Mokyklų pripažinimo sveikatą stiprinančiomis mokyklomis komisijos sprendimu.